ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી અને કતારના અમીર મહામહિમ શેખ તમીમ બિન હમદ અલ-થાની વચ્ચે ટેલીફોનિક સંવાદ
પ્રધાનમંત્રી શ્રી નરેન્દ્ર મોદીએ કતારના અમીર મહામહિમ શેખ તમીમ બિન હમદ અલ-થાની સાથે ટેલિફોનિક વાતચીત કરી હતી.
પ્રધાનમંત્રીએ કતારના આગામી રાષ્ટ્રીય દિવસ માટે મહામહિમ અમીરને શુભેચ્છાઓ પાઠવી હતી. જયારે પ્રધાનમંત્રીનો આભાર માનતાં મહામહિમ અમીરે કતારમાં ભારતીય સમુદાય રાષ્ટ્રીય દિવસની ઉજવણીમાં જે ઉત્સાહ સાથે ભાગ લે છે તેની પ્રશંસા કરી હતી. તેમણે તાજેતરના દિવાળીના તહેવાર માટે પ્રધાનમંત્રીને હાર્દિક શુભેચ્છાઓ પણ પાઠવી હતી.
નેતાઓએ રોકાણના પ્રવાહ અને ઉર્જા સુરક્ષાના ક્ષેત્રોમાં બંને દેશ વચ્ચેના મજબૂત સહયોગની ચર્ચા કરી અને આ સંદર્ભમાં તાજેતરના હકારાત્મક વિકાસની સમીક્ષા કરી. તેઓએ કતાર ઈન્વેસ્ટમેન્ટ ઓથોરિટી દ્વારા ભારતમાં રોકાણોની સુવિધા માટે એક ખાસ કાર્યદળ બનાવવાનો નિર્ણય કર્યો અને ભારતમાં કતારી રોકાણોની પૂર્તિ માટે ભારપૂર્વક સંકલ્પ કર્યો.
નેતાઓ નિયમિત સંપર્કમાં રહેવા સંમત થયા હતા અને કોવિડ-19 રોગચાળાને લીધે થતાં જાહેર-સ્વાસ્થ્યની સ્થિતિને સામાન્ય બનાવ્યા પછી વ્યક્તિગત રૂપે મળવાની રાહ જોઈ હતી.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ બાબા બંદા સિંહ બહાદુરને તેમની 350મી જયંતી નિમિત્તે શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ વીર બાબા બંદા સિંહ બહાદુર જીને તેમની 350મી જયંતી નિમિત્તે શ્રદ્ધાંજલિ અર્પી છે.
પ્રધાનમંત્રીએ કહ્યું કે, "વીર બાબા બંદા સિંહ બહાદુર જીને તેમની 350મી જયંતી નિમિત્તે શ્રદ્ધાંજલિ. તેઓ લાખો લોકોના હૃદયમાં વસે છે. તેઓને તેમના ન્યાયની ભાવના માટે યાદ કરવામાં આવે છે. તેમણે ગરીબોને સશક્ત બનવવા માટે ઘણા પ્રયત્નો કર્યા."
SD/GP/BT
(
ગૃહ મંત્રાલય
રાષ્ટ્રીય પુરસ્કાર પોર્ટલ શરૂ થયું, વિવિધ પુરસ્કારો માટે નામાંકન ખુલ્યા
પારદર્શિતા અને જાહેર ભાગીદારીને સુનિશ્ચિત કરવા માટે ભારત સરકારના વિવિધ મંત્રાલયો/વિભાગો/એજન્સીઓના તમામ પુરસ્કારોને એક મંચ હેઠળ લાવવા માટે સરકાર દ્વારા એક સામાન્ય રાષ્ટ્રીય પુરસ્કાર પોર્ટલ  વિકસાવવામાં આવ્યું છે. . આ પોર્ટલ દરેક નાગરિક અથવા સંસ્થાને ભારત સરકાર દ્વારા સ્થાપિત વિવિધ પુરસ્કારો માટે વ્યક્તિઓ/સંસ્થાઓને નોમિનેટ કરવાની સુવિધા આપે છે.
હાલમાં, નીચેના પુરસ્કારો માટે નામાંકન/સુચનાઓ ખુલ્લી છે:
પદ્મ પુરસ્કાર- છેલ્લી તારીખ 15/09/2022 છે
કૌશલ્યાચાર્ય એવોર્ડ્સ- છેલ્લી તારીખ 30/07/2022 છે
વરિષ્ઠ નાગરિકો માટે રાષ્ટ્રીય પુરસ્કાર - વાયોશ્રેષ્ઠ સન્માન - છેલ્લી તારીખ 18/08/2022 છે
વ્યક્તિગત શ્રેષ્ઠતા માટે રાષ્ટ્રીય પુરસ્કાર 2021- છેલ્લી તારીખ 28/08/2022 છે
વ્યક્તિગત શ્રેષ્ઠતા માટે રાષ્ટ્રીય પુરસ્કાર 2022- છેલ્લી તારીખ 28/08/2022 છે
વિકલાંગ વ્યક્તિઓના સશક્તિકરણમાં રોકાયેલી સંસ્થાઓ માટે રાષ્ટ્રીય પુરસ્કારો-2021- છેલ્લી તારીખ 28/08/2022 છે
વિકલાંગ વ્યક્તિઓના સશક્તિકરણમાં રોકાયેલી સંસ્થાઓ માટે રાષ્ટ્રીય પુરસ્કારો-2022- છેલ્લી તારીખ 28/08/2022 છે
રાષ્ટ્રીય CSR એવોર્ડ્સ- છેલ્લી તારીખ 31/07/2022 છે
નારી શક્તિ પુરસ્કાર- છેલ્લી તારીખ 31/10/2022 છે
સુભાષ ચંદ્ર બોઝ આપદા પ્રબંધન પુરસ્કાર- છેલ્લી તારીખ 31/08/2022 છે
ઈ-ગવર્નન્સ માટેના રાષ્ટ્રીય પુરસ્કારો- છેલ્લી તારીખ 31/07/2022 છે
સરદાર પટેલ રાષ્ટ્રીય એકતા પુરસ્કાર- છેલ્લી તારીખ 31/07/2022 છે
મદ્યપાન અને પદાર્થના દુરુપયોગના નિવારણના ક્ષેત્રમાં ઉત્કૃષ્ટ સેવાઓ માટે રાષ્ટ્રીય પુરસ્કારો- છેલ્લી તારીખ 30/07/2022 છે
જીવન રક્ષા પદક - છેલ્લી તારીખ 30/09/2022 છે
વધુ વિગતો અને નામાંકન માટે, કૃપા કરીને રાષ્ટ્રીય પુરસ્કાર પોર્ટલ ની મુલાકાત લો.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
પ્રધાનમંત્રીનું કાર્યાલય
પ્રધાનમંત્રી શ્રીએ ઉષ્માભર્યા સ્વાગત માટે માંડ્યાનો આભાર માન્યો
પ્રધાનમંત્રીએ આજે તેમના કર્ણાટક પ્રવાસના ભાગરૂપે માંડ્યા ખાતે હતા. ત્યાંના લોકોએ તેમનું જોશભેર સ્વાગત કર્યું.
એક વીડિયો શેર કરતા પ્રધાનમંત્રીએ ટ્વીટ કર્યું:
"ઉષ્માસભર સ્વાગત માટે આભાર, માંડ્યા!"
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ ચંદૌસી અને સિકંદરાબાદના પીડિતો માટે PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ ચંદૌસી અને સિકંદરાબાદના પીડિતો માટે પ્રધાનમંત્રી રાષ્ટ્રીય રાહત ભંડોળ માંથી એક્સ-ગ્રેશિયાની જાહેરાત કરી છે.
પ્રધાનમંત્રી કાર્યાલયે ટ્વીટ કર્યું;
"PM @narendramodi એ PMNRF તરફથી ચંદૌસી અને સિકંદરાબાદની દુર્ઘટનાઓમાં દરેક મૃતકના નજીકના સંબંધીઓને 2 લાખ રૂપિયાની એક્સ-ગ્રેશિયાની જાહેરાત કરી છે. ઘાયલોને 50,000 રૂપિયા આપવામાં આવશે."
PM @narendramodi has announced an ex-gratia of Rs. 2 lakh from PMNRF to the next of kin of each deceased in the tragedies in Chandausi and Secunderabad. Those injured would be given Rs. 50,000.
— PMO India  March 17, 2023
YP/GP/JD
(
પ્રધાનમંત્રીનું કાર્યાલય
પ્રધાનમંત્રી 18 જૂનના રોજ ‘કોવિડ-19 ફ્રાન્ટલાઈન વર્કર્સ માટે કસ્ટમાઈઝ્ડ ક્રેશ કોર્સ પ્રોગ્રામ’ લોન્ચ કરશે
પ્રધાનમંત્રી શ્રી નરેન્દ્ર મોદી 18 જૂન, 2021ના રોજ સવારે 11 કલાકે વિડીયો કોન્ફરન્સિંગ દ્વારા ‘કોવિડ-19 ફ્રન્ટલાઈન વર્કર્સ માટે કસ્ટમાઈઝ્ડ ક્રેશ કોર્સ પ્રોગ્રામ’નો શુભારંભ કરશે. આ કાર્યક્રમની શરૂઆત 26 રાજ્યોમાં ફેલાયેલા 111 તાલીમ કેન્દ્રોમાં થશે. શુભારંભ બાદ પ્રધાનમંત્રી સંબોધન કરશે. આ પ્રસંગે કેન્દ્રીય કૌશલ્ય વિકાસ તેમજ ઉદ્યમિતા મંત્રી પણ ઉપસ્થિત રહેશે.
કાર્યક્રમનો ઉદ્દેશ દેશભરમાં એક લાખથી વધુ કોવિડ યોદ્ધાઓને કૌશલ અને કૌશલ્યતા આપવાનો છે. હોમ કેર સપોર્ટ, બેઝિક કેર સપોર્ટ, એડવાન્સ કેર સપોર્ટ, ઈમરજન્સી કેર સપોર્ટ, સેમ્પલ કલેક્શન સપોર્ટ અને મેડિકલ ઈક્વિપમેન્ટ સપોર્ટ જેવી 6 અનુકૂળ કસ્ટમાઈઝ્ડ જોબ રોલમાં કોવિડ યોદ્ધાઓને તાલીમ આપવામાં આવશે.
આ કાર્યક્રમને પ્રધાનમંત્રી કૌશલ્ય વિકાસ યોજના 3.0ના કેન્દ્રીય ઘટક અંતર્ગત એક ખાસ કાર્યક્રમના રૂપમાં તૈયાર કરવામાં આવ્યો છે, જેમાં કુલ નાણાકીય ખર્ચ 276 કરોડ થશે. કાર્યક્રમ સ્વાસ્થ્ય ક્ષેત્રમાં જનશક્તિની વર્તમાન અને ભવિષ્યની જરૂરીયાતને પૂર્ણ કરવા માટે કુશળ અને બિન-તબીબી સ્વાસ્થ્ય કર્મચારીઓનું નિર્માણ કરશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં માત્ર એક જ દિવસમાં અત્યાર સુધીમાં સર્વાધિક 4.2 લાખથી વધુ કોવિડના પરીક્ષણો થયા
આજદિન સુધીમાં દેશમાં કુલ 1.6 કરોડ પરીક્ષણો થયા
દર્દીઓનો મૃત્યુદર તીવ્ર ઘટાડા સાથે 2.35% નોંધાયો
દેશમાં પહેલી વખત, માત્ર એક જ દિવસમાં અત્યાર સુધીમાં સર્વાધિક એટલે કે 4,20,000 કરતાં વધારે કોવિડના પરીક્ષણો કરવામાં આવ્યા છે. છેલ્લા એક અઠવાડિયાથી સતત 3,50,000થી વધુ પરીક્ષણ કરવામાં આવી રહ્યાં હતાં, જેમાં સતત નોંધપાત્ર વધારો થયો છે. છેલ્લા 24 કલાકમાં 4,20,898 સેમ્પલના કોવિડ માટે પરીક્ષણ કરવામાં આવ્યા છે, જેના કારણે પ્રત્યેક દસ લાખની વસ્તીએ પરીક્ષણ નો સરેરાશ આંકડો વધીને 11,485 સુધી પહોંચી ગયો છે અને આજદિન સુધીમાં દેશમાં કુલ 1,58,49,068 સેમ્પલના કોવિડ માટેના પરીક્ષણ કરવામાં આવ્યા છે. પરીક્ષણની સંખ્યામાં સતત વૃદ્ધિનો ટ્રેન્ડ નોંધાઇ રહ્યો છે.
આ સિદ્ધિમાં યોગદાન આપનારું પ્રબળ પાસું દેશમાં પરીક્ષણ માટે લેબોરેટરીઓની સુવિધામાં એકધારી થઇ રહેલી વૃદ્ધિ છે. જાન્યુઆરી 2020માં કોવિડના પરીક્ષણ માટે માત્ર એક લેબોરેટરી હતી તેની સરખામણીએ હાલમાં 1301 લેબોરેટરીઓ કોવિડના પરીક્ષણ માટે ઉપલબ્ધ છે, જેમાં 902 લેબોરેટરીઓ સરકારી ક્ષેત્રની જ્યારે 399 લેબોરેટરી ખાનગી ક્ષેત્રની છે. ICMR દ્વારા પરીક્ષણ માટે સુધારવામાં આવેલી સુવિધાજનક માર્ગદર્શિકા અને સરકાર દ્વારા કરવામાં આવી રહેલા સર્વાંગી પ્રયાસોના પરિણામે પણ ખૂબ વ્યાપક પ્રમાણમાં પરીક્ષણની કામગીરી કરવામાં મદદ મળી શકી છે.
કેન્દ્ર સરકારે તમામ રાજ્યો/ કેન્દ્ર શાસિત પ્રદેશોની સરકારોને સલાહ આપી છે કે, સઘન પરીક્ષણ કામગીરી સાથે “ટેસ્ટ, ટ્રેક અને ટ્રીટ”ની વ્યૂહનીતિને તેઓ ચુસ્ત રીતે વળગેલા રહે, જેનાથી શરૂઆતમાં દૈનિક પોઝિટીવ કેસની સંખ્યામાં વૃદ્ધિ નોંધાય તેવી સંભાવના છે, પરંતુ તબક્કાવાર તેમાં ઘટાડો થવા લાગશે. NCT અને દિલ્હીમાં કેન્દ્ર સરકારના લક્ષિત પ્રયાસોમાં પણ આ બાબત જોવા મળી હતી.
દેખરેખ અભિગમ માટેના સર્વગ્રાહી ધોરણો આધારિત અસરકારક અને પ્રમાણિત તબીબી વ્યવસ્થાપન પ્રોટોકોલ સાથે, દેશમાં કોવિડના કારણે દર્દીઓના મૃત્યુદરમાં સતત ઘટાડાનો ટ્રેન્ડ નોંધાઇ રહ્યો છે. મતલબ કે, કેન્દ્ર અને રાજ્યો/ કેન્દ્ર શાસિત પ્રદેશો દ્વારા કરવામાં આવી રહેલા સહિયારા પ્રયાસોના પરિણામે કોવિડ-19થી થતા મૃત્યુની સંખ્યાને નિયંત્રણમાં લાવવામાં ઘણી સફળતા મળી છે. આજે કોવિડના કારણે દર્દીઓનો મૃત્યુદર ઘટીને 2.35% નોંધાયો હતો. દુનિયામાં સૌથી ઓછો મૃત્યુદર ધરાવતા દેશોમાંથી એક ભારત છે.
છેલ્લા 24 કલાકમાં દેશમાં કોવિડના 32,223 દર્દીઓ સાજા થઇ ગયા છે. આ સાથે આજદિન સુધીમાં કોવિડમાંથી કુલ સાજા થયેલા દર્દીઓની સંખ્યા વધીને 8,49,431 સુધી પહોંચી ગઇ છે. દર્દીઓ સાજા થવાનો રાષ્ટ્રીય સરેરાશ દર વધીને 63.54% નોંધાયો છે. કોવિડ-19માંથી સાજા થયેલા દર્દીઓ અને સક્રિય કેસોની સંખ્યા વચ્ચેનો તફાવત પણ વધીને 3,93,360 થઇ ગયો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
DS/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 182.65 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.42 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,82,65,14,930
|
|
બાકી ઉપલબ્ધ
|
|
17,42,45,896
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 182.65 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.42 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
પ્રધાનમંત્રીનું કાર્યાલય
પ્રધાનમંત્રીએ ઓડિશામાં ટ્રેન દુર્ઘટનાના પીડિતો માટે PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ ઓડિશામાં ટ્રેન દુર્ઘટનાના પીડિતો માટે પ્રધાનમંત્રી રાષ્ટ્રીય રાહત ભંડોળ  માંથી એક્સ-ગ્રેશિયાની જાહેરાત કરી છે.
પ્રધાનમંત્રી કાર્યાલયે ટ્વીટ કર્યું;
"ઓડિશામાં ટ્રેન દુર્ઘટનામાં દરેક મૃતકના નજીકના સંબંધીઓને PMNRF તરફથી રૂ. 2 લાખનો એક્સ-ગ્રેશિયા આપવામાં આવશે. ઘાયલોને રૂ. 50,000 આપવામાં આવશે: PM"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
ડિપાર્ટમેન્ટ ઓફ ટેલિકોમ્યુનિકેશન  એ 5G ના રોલ-આઉટની સુવિધા માટે અરજીઓ ને આમંત્રણ આપતી નોટિસ બહાર પાડી
માનનીય પ્રધાનમંત્રી શ્રી નરેન્દ્ર મોદીના નેતૃત્વ હેઠળની ભારત સરકાર તમામ નાગરિકોને સસ્તું, અત્યાધુનિક ઉચ્ચ ગુણવત્તાની ટેલિકોમ્યુનિકેશન સેવાઓ પૂરી પાડવા માટે પ્રતિબદ્ધ છે. ભારત હવે વ્યાપક 4G સેવાઓ શરૂ કરવામાં મોટી સફળતા સાથે દેશમાં 5G ટેલિકોમ સેવાઓ શરૂ કરવા માટે તૈયાર છે.
5G ના રોલ-આઉટને સરળ બનાવવા અને હાલની ટેલિકોમ સેવાઓના વિસ્તરણ માટે, DoT એ સ્પેક્ટ્રમની હરાજી શરૂ કરી છે અને તેના માટે આજે 15મી જૂન 2022ના રોજ નોટિસ આમંત્રિત અરજી  જારી કરી છે.
સ્પેક્ટ્રમ હરાજીની મુખ્ય વિશેષતાઓ:
સ્પેક્ટ્રમની હરાજી થઈ રહી છે: 600 MHz, 700 MHz, 800 MHz, 900 MHz, 1800 MHz, 2100 MHz, 2300 MHz, 2500 MHz, 3300 MHz અને 26 GHzમાં ઉપલબ્ધ તમામ સ્પેક્ટ્રમ આ બૅન્ડઑક્શનના ભાગ છે.
ટેક્નોલોજી: આ હરાજી દ્વારા ફાળવવામાં આવેલ સ્પેક્ટ્રમનો ઉપયોગ 5G  અથવા એક્સેસ સર્વિસ લાયસન્સના દાયરામાં આવતી અન્ય કોઈપણ ટેક્નોલોજી માટે થઈ શકે છે.
હરાજીની પ્રક્રિયા: આ હરાજી એક સાથે મલ્ટિપલ રાઉન્ડ એસેન્ડિંગ  ઈ-ઓક્શન હશે.
જથ્થો: કુલ 72097.85 MHz સ્પેક્ટ્રમની હરાજી કરવામાં આવી છે.
સ્પેક્ટ્રમનો સમયગાળો: તેનું સ્પેક્ટ્રમ વીસ  વર્ષના સમયગાળા માટે સોંપવામાં આવશે.
ચુકવણી: સફળ બિડર્સને 7.2% ના વ્યાજ દરે ગ્રોસ પ્રેઝન્ટ વેલ્યુ  ને યોગ્ય રીતે સુરક્ષિત કરીને 20 સમાન વાર્ષિક હપ્તાઓમાં ચુકવણી કરવાની મંજૂરી આપવામાં આવશે.
સ્પેક્ટ્રમ સમર્પણ: આ હરાજી દ્વારા મેળવેલ સ્પેક્ટ્રમ ઓછામાં ઓછા દસ વર્ષના સમયગાળા પછી જ સમર્પણ કરી શકાય છે.
સ્પેક્ટ્રમ વપરાશ ફી: આ હરાજીમાં પ્રાપ્ત સ્પેક્ટ્રમ માટે કોઈ સ્પેક્ટ્રમ ઉપયોગ શુલ્ક  રહેશે નહીં.
બેંક ગેરંટી: સફળ બિડર માટે ફાઇનાન્શિયલ બેંક ગેરંટી  અને પર્ફોર્મન્સ બેંક ગેરંટી  સબમિટ કરવાની જરૂરિયાત દૂર કરવામાં આવી છે.
કેપ્ટિવ નોન-પબ્લિક નેટવર્ક: લાયસન્સધારકો આ હરાજી દ્વારા મેળવેલા સ્પેક્ટ્રમનો ઉપયોગ કરીને ઉદ્યોગો માટે અલગ કેપ્ટિવ બિન-જાહેર નેટવર્ક સેટ કરી શકે છે.
અન્ય બાબતો સાથે, અનામત કિંમત, પૂર્વ-લાયકાતની શરતો, અર્નેસ્ટ મની ડિપોઝિટ , હરાજીના નિયમો વગેરે સહિત સ્પેક્ટ્રમ હરાજીની વધુ વિગતો અને ઉપરોક્ત અન્ય નિયમો અને શરતો NIAમાં ઉલ્લેખિત છે જે DoT વેબસાઇટ પર જોઈ શકાય છે:
https://dot.gov.in/spectrum-management/2886
સ્પેક્ટ્રમની હરાજી 26 જુલાઈ, 2022થી શરૂ થશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 190
પ્રધાનમંત્રીનું કાર્યાલય
પ્રધાનમંત્રી 25 સપ્ટેમ્બરે ‘ગ્લોબલ સિટિઝન લાઈવ’ પર વીડિયો સંબોધન કરશે
પ્રધાનમંત્રી શ્રી નરેન્દ્ર મોદી 25 સપ્ટેમ્બર, 2021ની સાંજે ‘ગ્લોબલ સિટીઝન લાઈવ’ કાર્યક્રમમાં એક વીડિયો સંબોધન આપશે.
‘ગ્લોબલ સિટિઝન’ વકીલોનું એક વૈશ્વિક સંગઠન છે, જે મહદ્અંશે ગરીીને સમાપ્ત કરવા માટે કાર્યરત છે. ‘ગ્લોબલ સિટિઝન લાઈવ’ એ 24 કલાકનો કાર્યક્રમ છે જે 25 અને 26 સપ્ટેમ્બરે આયોજિત કરવામાં આવશે અને મુંબઈ, ન્યૂયોર્ક, પેરિસ, રિયો ડી જાનેરો, સિડની, લોસ એન્જલસ, લાગોસ અને સિઉલ સહિત મુખ્ય શહેરોના લાઈવ કાર્યક્રમો તેમાં સામેલ થશે. આ કાર્યક્રમ 120 દેશો અને અનેક સોશિયલ મીડિયા ચેનલો પર પ્રસારિત કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રી શ્રીએ એશિયન ગેમ્સ 2022માં દાયકાઓ પછી અશ્વારોહણ ડ્રેસેજ ટીમ દ્વારા ઐતિહાસિક ગોલ્ડ મેડલની પ્રશંસા કરી
પ્રધાનમંત્રી શ્રી નરેન્દ્ર મોદીએ હાંગઝોઉમાં એશિયન ગેમ્સ 2022માં 41 વર્ષ પછી અશ્વારોહણ ડ્રેસેજ ટીમ ઈવેન્ટમાં સુવર્ણ ચંદ્રક જીતવા બદલ હૃદય છેડા, અનુષ અગ્રવાલા, સુદીપ્તિ હજેલા અને દિવ્યકૃત સિંહને અભિનંદન પાઠવ્યા છે.
પ્રધાનમંત્રી શ્રીએ X પર પોસ્ટ કર્યું:
"તે અત્યંત ગર્વની વાત છે કે ઘણા દાયકાઓ પછી, આપણી અશ્વારોહણ ડ્રેસેજ ટીમે એશિયન ગેમ્સમાં ગોલ્ડ જીત્યો છે!
હૃદય છેડા, અનુષ અગ્રવાલ, સુદીપ્તિ હજેલા અને દિવ્યકૃત સિંઘે અપ્રતિમ કૌશલ્ય, ટીમ વર્કનું પ્રદર્શન કર્યું છે અને આંતરરાષ્ટ્રીય મંચ પર આપણા રાષ્ટ્રને ગૌરવ અપાવ્યું છે.
હું આ ઐતિહાસિક સિદ્ધિ માટે ટીમને મારા હૃદયપૂર્વક અભિનંદન પાઠવું છું.”
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સ્વામી વિવેકાનંદના નેતૃત્વ અંગેના મંત્રો યુવાનોને સમજાવ્યાં
અમે આપણા યુવાનોને શ્રેષ્ઠ શૈક્ષણિક અને ઉદ્યોગસાહસિકતાની તકો પ્રદાન કરવા કામ કરી રહ્યાં છીએઃ પ્રધાનમંત્રી
પ્રધાનમંત્રી શ્રી નરેન્દ્ર મોદીએ દેશના યુવાનોને સ્વામી વિવેકાનંદના નેતૃત્વના સદુપદેશોને અનુસરવા અપીલ કરી છે તથા વ્યક્તિત્વ અને સંસ્થા વિકસાવવામાં સ્વામીજીના પ્રદાનની પ્રશંસા કરી હતી. આજે દ્વિતીય રાષ્ટ્રીય યુવા સંસદના સમાપન સમારંભમાં બોલતા પ્રધાનમંત્રીએ સ્વામીજીના વ્યક્તિત્વ વિકાસથી સંસ્થાવિકાસ અને સંસ્થાના વિકાસમાંથી વ્યક્તિત્વ ઘડતરના ચક્રની શરૂઆત કરવાના પ્રદાન વિશે વાત કરી હતી.
શ્રી મોદીએ જણાવ્યું હતું કે, સ્વામી વિવેકાનંદના પ્રભાવમાં આવેલી વ્યક્તિઓએ સંસ્થાઓનું નિર્માણ કર્યું હતું અને પછી આ સંસ્થાઓએ નવા સંસ્થાનિર્માતાઓ પેદા કર્યા છે. આ રીતે વ્યક્તિત્વ વિકાસમાંથી સંસ્થાનિર્માણની અને સંસ્થાના નિર્માણમાંથી ઉચ્ચ ચારિત્ર્યવાન વ્યક્તિઓના ઘડતરનું એક સારું ચક્ર ઊભું થયું છે. આ ભારતની વિશાળ ક્ષમતા છે. આ વાત પ્રધાનમંત્રીએ ઉદ્યોગસાહસિકતાનાં ઉદાહરણો આપીને સમજાવી હતી. તેમણે ધ્યાન દોર્યું હતું કે, વ્યક્તિઓ ખભેખભો મિલાવીને મહાન કંપનીનું નિર્માણ કરે છે અને કંપનીની ઇકોસિસ્ટમ અનેક પ્રતિભાશાળી વ્યક્તિઓને પ્રગતિ કરવાની તક આપે છે અને એમાંથી નવી કંપનીઓનું સર્જન થાય છે.
તેમણે યુવાનોને તાજેતરમાં જાહેર થયેલી રાષ્ટ્રીય શિક્ષણ નીતિની શિક્ષણની લવચિક અને નવીન શૈક્ષણિક રૂપરેખાનો લાભ લેવા પણ અપીલ કરી હતી. આ નીતિનો ઉદ્દેશ યુવાનોની આકાંક્ષાઓ, કુશળતાઓ, સમજણ અને પસંદગીને પ્રાથમિકતા આપીને શ્રેષ્ઠ વ્યક્તિઓનું ઘડતર કરવાનો છે. તેમણે દેશના યુવાનો માટે ઉપલબ્ધ શ્રેષ્ઠ શિક્ષણ અને ઉદ્યોગસાહસિકતાની તકો પર ભાર મૂક્યો હતો. પ્રધાનમંત્રીએ કહ્યું હતું કે, “અમે દેશમાં એવી ઇકોસિસ્ટમ ઊભી કરવાનો પ્રયાસ કરી રહ્યાં છીએ, જેના અભાવને પગલે યુવા પેઢી દુનિયાના અન્ય દેશોમાં જવાની ફરજ પડી છે.”
પ્રધાનમંત્રીએ આગ્રહપૂર્વક જણાવ્યું હતું કે, સ્વામી વિવેકાનંદે આત્મવિશ્વાસથી સંપન્ન, સ્પષ્ટ હૃદય ધરાવતા, સાહસિક અને નિર્ભય યુવાનોને દેશનો પાયો ગણાવ્યા હતા. શ્રી મોદીએ યુવાનો માટે સ્વામી વિવેકાનંદના મંત્રો રજૂ કર્યા હતા. લોખંડી શરીર અને મજબૂત ઇરાદા સાથે શારીરિક સ્વસ્થતા માટે સરકાર ફિટ ઇન્ડિયા મૂવમેન્ટ, યોગને પ્રોત્સાહન આપી રહી છે અને રમતગમત માટે આધુનિક સુવિધાઓ પ્રદાન કરી રહી છે. વ્યક્તિત્વ વિકાસ માટે સ્વામી વિવેકાનંદે “આત્મવિશ્વાસ રાખવાની”, નેતૃત્વ અને ટીમવર્ક માટે “તમામમાં વિશ્વાસ રાખો”નો મંત્ર આપ્યો હતો.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ એન્જીનિયર્સ દિવસ પર એન્જીનિયરોને શુભકામનાઓ આપી; એમ. વિશ્વેશ્વરૈયાને એમની જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ એન્જીનિયર્સ દિવસ પર એન્જીનિયરોને શુભકામનાઓ આપી; એમ. વિશ્વેશ્વરૈયાને એમની જયંતી પર એમને શ્રદ્ધાંજલિ પણ અર્પણ કરી હતી.
પ્રધાનમંત્રીએ કહ્યું, “એન્જીનિયર પરિશ્રમ અને દૃઢ સંકલ્પનો પર્યાય છે. એમના અભિનવ ઉત્સાહ વિના મનુષ્યની પ્રગતિ અધૂરી છે. એન્જીનિયર દિવસ પર શુભકામનાઓ અને સૌ મહેનતુ એન્જીનિયરોને પણ શુભકામનાઓ. એન્જીનિયર સર એમ. વિશ્વેશ્વરૈયાને એમની જયંતી પર અનુકરણીય શ્રદ્ધાંજલિ.”
RP
(Visitor Counter : 126
સંસ્કૃતિ મંત્રાલય
સંસ્કૃતિ મંત્રાલયની સંગીત નાટક અકાદમી દ્વારા 19 અને 20 નવેમ્બરે ઈન્ડિયા ગેટ ખાતે સાંસ્કૃતિક કાર્યક્રમોનું આયોજન
મુખ્ય વિશેષતાઓ
- ભારત સરકારના સંસ્કૃતિ મંત્રાલયની સંગીત નાટક અકાદમી 19 અને 20 નવેમ્બરે ઈન્ડિયા ગેટ લૉન ખાતે વિવિધ કાર્યક્રમોનું આયોજન કરશે.
- 19મી નવેમ્બરે ચેંડા મેલમ, કથ્થક ડાન્સ, પપેટ શો, મણિપુરી ડાન્સનું આયોજન કરવામાં આવશે.
- ઓડિસી નૃત્ય અને કથક નૃત્યની સાથે ચેંડા મેલમ, પપેટ શો, મણિપુરી નૃત્યનું આયોજન 20મી નવેમ્બરે કરવામાં આવશે.
- પ્રદર્શન સાંજે 6 વાગ્યાથી શરૂ થશે
19મી અને 20મી નવેમ્બર, 2022ના રોજ, ભારત સરકારના સંસ્કૃતિ મંત્રાલયની સંગીત નાટક અકાદમી, નવી દિલ્હીમાં ઈન્ડિયા ગેટ લૉન ખાતે વિવિધ સાંસ્કૃતિક કાર્યક્રમોનું આયોજન કરશે.
કાર્યક્રમોમાં 19મી નવેમ્બરે ચેંડા મેલમ, કથક નૃત્ય, પપેટ શો, મણિપુરી નૃત્ય અને 20મી નવેમ્બરે ઓડિસી નૃત્ય અને કથક નૃત્યનું આયોજન કરવામાં આવશે. સાંસ્કૃતિક કાર્યક્રમો સાંજે 6 વાગ્યાથી શરૂ થશે.
19મી અને 20મી નવેમ્બરે દિલ્હી પંચવાદ્ય ટ્રસ્ટ દ્વારા ચેંડા મેલમ કરવામાં આવશે. પંચારીમેલમ એ એક પર્ક્યુસન એસેમ્બલ છે, જે કેરળ, ભારતમાં મંદિર ઉત્સવો દરમિયાન કરવામાં આવે છે. પંચરીમેલમ , એ ચેંડા મેલમ ના મુખ્ય સ્વરૂપોમાંનું એક છે, અને તે ક્ષેત્રમવાદ્યમ  શૈલીમાં સૌથી વધુ જાણીતું અને સૌથી લોકપ્રિય છે. પંચારીમેલમ, જેમાં ચેંડા, ઇલાથાલમ અને બેઝ ચેંડા  જેવા વાદ્યોનો સમાવેશ થાય છે, મધ્ય કેરળમાં ઘણા મંદિર ઉત્સવો દરમિયાન કરવામાં આવે છે, જ્યાં તે દલીલપૂર્વક સૌથી શાસ્ત્રીય રીતે રજૂ કરવામાં આવે છે. ઉત્તર કેરળ  અને દક્ષિણ-મધ્ય કેરળ માં સૂક્ષ્મ પ્રાદેશિક તફાવત હોવા છતાં પણ પરંપરાગત રીતે પંચારી કરવામાં આવે છે.
કલાશિષના વિદ્યાર્થીઓ દ્વારા કથક નૃત્ય રજૂ કરવામાં આવશે. તેઓ રાગભોપાલી, તીનતાલમાં ઓમ નમઃશિવાય રજૂ કરશે અને ત્યારબાદ તીનતાલ તરાના પછી રજૂ કરાશે જે દ્રુતેન્તાલ અને રાગજનસંમોહિની પર મૂળ પં. વિજય શંકર દ્વારા કોરિયોગ્રાફ કરાયેલ છે, વર્તમાન પ્રસ્તુતિ આશાવરી પવાર દ્વારા કોરિયોગ્રાફ કરવામાં આવી છે.
19મી નવેમ્બરે પપેટ શો મોહમ્મદ શમીમ અને ગ્રુપ દ્વારા અને 20મી નવેમ્બરે કલાબાઝ ગ્રુપ દ્વારા પપેટ શો યોજાશે.
મણિપુરી નૃત્ય પંથોઈબીજાગોઈમરૂપ દ્વારા કરવામાં આવશે અને ઓડિસી નૃત્ય સંચારી ફાઉન્ડેશન દ્વારા કરવામાં આવશે. 20મી નવેમ્બરે રુદ્રાક્ષ દ્વારા કથક નૃત્ય રજૂ કરવામાં આવશે.
ઉલ્લેખનીય છે કે માનનીય પ્રધાનમંત્રી શ્રી નરેન્દ્ર મોદી દ્વારા 8 સપ્ટેમ્બર, 2022ના રોજ સેન્ટ્રલ વિસ્ટાના ઉદ્ઘાટન બાદ, સંસ્કૃતિ મંત્રાલયે મહાત્મા ગાંધી, ગુરુદેવ રવિન્દ્રનાથ ટાગોર અને રાજા રામ મોહન રોયની યાદમાં અવારનવાર કાર્યક્રમોનું આયોજન કર્યું છે. તેઓ નેતાજી સુભાષ ચંદ્ર બોઝ જેવા મહાન સ્વાતંત્ર્ય સેનાનીઓથી લઈને મહિલા સશક્તીકરણ અને સાયબર ક્રાઈમ સુધીના ઘણા સામાજિક મુદ્દાઓ અને વિષયો સાથે જોડાયેલા છે. તમામ મુલાકાતીઓનું આ કાર્યક્રમોમાં મફતમાં હાજરી આપવા અને નવા ભારતના ઉભરતા ચિત્રના સાક્ષી બનવા માટે સ્વાગત છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
સ્વાસ્થ્ય અને પરિવાર કલ્યાણ મંત્રાલય
દેશમાં કોવિડ-19માંથી 7 લાખ કરતાં વધારે દર્દીઓ સાજા થઇ ગયા
ભારતમાં મૃત્યદર 2.46%, જે દુનિયામાં સૌથી ઓછા મૃત્યુદરમાંથી એક
દેશમાં કોરોના વાયરસના ચેપથી થતા દર્દીઓના મૃત્યુદરમાં એકધારો ઘટાડો નોંધાઇ રહ્યો છે. આજે દેશમાં કોવિડના કારણે મૃત્યદર ઘટીને 2.46% નોંધાયો છે. દુનિયામાં સૌથી ઓછો મૃત્યદર ધરાવતા દેશોમાંથી એક ભારત છે. મધ્યમ અને ગંભીર લક્ષણો ધરાવતા દર્દીઓના અમલીકૃત દેખરેખના પ્રોટોકલના ધોરણો દ્વારા અસરકારક તબીબી વ્યવસ્થાપનના કારણે દેશમાં કોવિડ-19ના દર્દીઓ સાજા થવાનો ઊંચો દર સુનિશ્ચિત થઇ શક્યો છે. કોવિડ-19નો સામનો કરવા માટે કેન્દ્ર સરકાર દ્વારા રાજ્યો/કેન્દ્ર શાસિત પ્રદેશોની સરકારોને પૂરતા પ્રમાણમાં સહકાર આપવામાં આવી રહ્યો છે. આવી જ એક પહેલ નવી દિલ્હી ખાતે એઇમ્સ દ્વારા શરૂ કરવામાં આવેલું e-ICU છે. મૃત્યુદર ઘટાડવાના ઉદ્દેશ સાથે, એઇમ્સ દ્વારા 11 રાજ્યોમાં 43 મોટી હોસ્પિટલોને તેમના અનુભવોનું આદાનપ્રદાન કરીને તેમજ ICU દર્દીઓના તબીબી વ્યવસ્થાપનના નિષ્ણાતો પાસેથી ટેકનિકલ સલાહ પૂરી પાડીને તેમને જરૂરી માર્ગદર્શન અને સહકાર આપવામાં આવ્યો છે. આના કારણે ગંભીર સંભાળની જરૂર હોય તેવા દર્દીઓની સારવાર કરવામાં તેમની ક્ષમતામાં વૃદ્ધિ થઇ છે.
દેશમાં આજદિન સુધીમાં કોવિડ-19માંથી 7 લાખ કરતાં વધુ દર્દીઓ સાજા થઇ ગયા છે. આ કારણે હાલમાં કોવિડના સક્રિય દર્દીઓ અને સાજા થઇ ગયેલા લોકોની સંખ્યાનો તફાવત પણ વધ્યો છે. સાજા થઇ ગયેલા દર્દીઓ ની સંખ્યા હાલમાં સક્રિય દર્દીઓ કરતાં 3,09,627 વધારે છે. છેલ્લા 24 કલાકમાં દેશમાં 22,664 દર્દીઓ કોવિડ-19માંથી સાજા થઇ ગયા છે. હવે દેશમાં સાજા થવાનો દર 62.62% પર પહોંચી ગયો છે.
હાલમાં દેશમાં કોરોના વાયરસથી અસરગ્રસ્ત સક્રિય દર્દીઓની સંખ્યા 3,90,459 છે જેમને હોસ્પિટલો અને હોમ આઇસોલેશનમાં તબીબી દેખરેખ હેઠળ રાખવામાં આવ્યા છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
DS/GP/BT
(
પ્રધાનમંત્રીનું કાર્યાલય
પ્રધાનમંત્રી 23 ઓક્ટોબરે આત્મનિર્ભર ભારત સ્વયંપૂર્ણ ગોવા કાર્યક્રમના લાભાર્થીઓ અને હિસ્સેદારો સાથે વાતચીત કરશે
પ્રધાનમંત્રી શ્રી નરેન્દ્ર મોદી 23 ઓક્ટોબર, 2021ના રોજ સવારે 11 વાગ્યે વીડિયો કોન્ફરન્સિંગ દ્વારા આત્મનિર્ભર ભારત સ્વયંપૂર્ણ ગોવા કાર્યક્રમના લાભાર્થીઓ અને હિસ્સેદારો સાથે વાતચીત કરશે. વાતચીત પછી તેઓ આ પ્રસંગે સંબોધન આપશે.
1 ઓક્ટોબર 2020ના રોજ લોન્ચ થયેલી સ્વયંપૂર્ણ ગોવાની પહેલ પ્રધાનમંત્રીએ 'આત્મનિર્ભર ભારત' માટે આપેલા સ્પષ્ટ આહ્વાનથી પ્રેરિત હતી. આ કાર્યક્રમ અંતર્ગત, રાજ્ય સરકારના અધિકારીની 'સ્વયંપૂર્ણ મિત્ર' તરીકે નિયુક્તિ કરવામાં આવે છે. સ્વયંપૂર્ણ મિત્ર પંચાયત અથવા નગરપાલિકાની મુલાકાત લે છે, લોકો સાથે વાતચીત કરે છે, બહુવિધ સરકારી વિભાગો સાથે સંકલન કરે છે અને ખાતરી કરે છે કે વિવિધ સરકારી યોજનાઓ અને લાભો યોગ્ય લાભાર્થીઓને ઉપલબ્ધ થાય.
આ પ્રસંગે ગોવાના મુખ્યમંત્રી શ્રી પ્રમોદ સાવંત પણ ઉપસ્થિત રહેશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 199.01 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 7.06 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,99,01,83,135
|
|
બાકી ઉપલબ્ધ
|
|
7,06,40,310
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 199.01કરોડ  થી વધુ રસી પૂરી પાડી છે.
હાલમાં, કોવિડ-19 રસીના 7.06 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 81